# data[].attributes.headline
יעלט - לחופש נולדנו!

# data[].attributes.subject
יעלט - לחופש נולדנו!

# data[].attributes.body
השבוע היה טוב ברובו, אבל גם קצת שמחה שנגמר :)
- טבלת השליטה וריכוז המשימות מאפשרת תכנון להמשך השנה, השקעה בערוצים שלא קיבלו מספיק התייחסות ולקהלים שנרצה להשקיע בהם יותר. כך מתאפשר חופש יצירתי מתוך ההסתכלות הרחבה.
- פרויקט ROOM FOR THE RIVER סוכם בתוך אגמא ועובר לידיים הבאות כדי לקדם נושאים שרלוונטיים לאגמא ולהשקיע בערוצים שיקדמו את האג'נדה שלנו.
- סיור פורם המהנדסים של רשויות הניקוז הולך לקרות ביום רביעי הקרוב. יש הרבה תיאומים שלא מסתדרים עד הסוף. המפגש המתהווה מאפשר לנו לעבוד כתף אל כתף אם הצוות ברשות ניקוז ירקון, לקחת בעלות על האירוח והתוכן של המפגש וזה לכשעצמו ערך משמעותי. אנחנו מקווים שיהיה מפגש פורה שיהווה עוד הזדמנות לרשויות להיפגש ולהתעדכן ביניהן - כפי שעלה בצורה מאוד בולטת מהמשובים בהכשרת המנכ"לים המעולה של יעל א.
- יעל ס ואני עובדות על סרטונים למונחים מתוך מילון המונחים של האתר. בינתיים נבחרו שני מונחים: 1) ניהול אגני אינטגרטיבי 2)הצפה ושיטפון
- פצ'ה קוצ'ה מתקדם ומתהווה סדנת סטוריטלינג מעניינת שתהווה HOOK רציני לרשויות הניקוז להשתתף ולהציג בלייב את סיפור הנחלים שלהם.
ובענייני חופש - אני חוקרת את נושא חופש הבחירה בהיבטים רבים בחיי. השבוע מימשתי חופש מחשבתי אחד בהיבטי מגורים - וחתמתי על חוזה שכירות ובית שווה ביותר ביחד עם שותפה ועם הילדים שלנו. לא מודל מיינסטרימי, והרבה ביקורת נשמעה בסביבתי, אבל אני בוחרת את הדרך לחיות את חיי.
ולאגמא שנולדה כחל"צ - אני מאחלת לפרוץ דרך, להוות מגדלור לדרך חדשה ולשיתופי פעולה וחיבורים רבים שייצרו חשיבה חדשה ועשיתה משמעותית ומקדמת עבור הנחלים ועבור כולנו.
לחיי חופש ! מזל טוב אגמא :)

# data[].attributes.body
עוד שבוע טס לו במהירות שיא. השבוע בניגוד לרוב השבועות האחרים התרכזתי במשהו אחד: הסקירה של מרכזי החינוך לציפורי. האמת- ממש נהניתי! אמנם דחקתי את העבודה לזמן מאד קצר של שבוע אחד, מה שהצריך ממני עבודה מאד אינטנסיבית. זה לא היה קל מהבחינה הזאת. אבל הייתי מאד שמחה שבשבוע הזה הצלחתי להכניס 8 ראיונות מעמיקים עם מרכזים מהארץ, לעבוד במקביל עם מיכל בדנמרק שעזרה לי מאד בסקירת המקרים מחו"ל, לקרוא חומרי רקע, ולארוז הכל לסיפור אחד. האמת שזה הרגיש לי קצת כמו לעשות איזה תחקיר עיתונאי כזה וזה הדליק אותי. ביום שלישי הצגתי את הסקירה, והיו תגובות טובות, וזה הצית דיון על הנושא. בעיקר אני חושבת שמכיוון שהסקירה היא כמובן לא המטרה, אני מאד מקווה שבמרכז הזה יקרום עור וגידים, כי ככל שלמדתי על הנושא חשבתי כמה זה רעיון טוב ומרגש לייצר מקום כזה בנחל ציפורי. עכשיו אני מקווה שהם ייקחו את הכדור בנושא הזה וידחפו את זה קדימה, כי כרגע הם בשלבים מאד ראשוניים.
זה גם גרם לי להבין כמה זה היה לי טוב פתאום לעבוד על משהו אחד מהתחלה עד הסוף בזמן קצוב, כי לפעמים בשטף העבודה של הרבה דברים במקביל שמצריכים הרבה פגישות ומיילים, העבודה עצמה נדחקת לפעמים לזמן קצר יחסית ומקוטע.

אתמול היה הכנס של האגודה שהיה כיף ומעניין. הרגיש לי קצת כמו איזה חתונה, שהיו שם המון אנשים ממעגלים שונים של חיי, כולל כל חברי המעבדה שלי. המושב של ציפורי היה טוב, ותודה ליעל א. על הארגון ולשייקה כל הכבוד על ההצגה.

אחרי זה הלכתי לישון אצל חברים בתל אביב ויצאנו לאכול בחוץ, ואכשהו התגלגלנו לסיבוב בדיזינגוף סנטר. חבר היה צריך לאסוף משהו מהדואר שם, ובאמצע נעלו את רוב היציאות מהרעיון, ומצאנו את עצמנו משוטטים ברחבי הקניון בלילה וזה היה מאד משעשע. הרגשתי פתאום ללילה כמו טינאייג'רית רווקה וחופשייה. מאז שלביא נולד היו לי לילות מאד בודדים בלעדיו, ויחד עם הגעגוע היה כיף להיות משוחררת ככה.

# data[].attributes.body
אז אחרי שנסגר לי החלון והכל נמחק אכתוב שוב בקצרה.

שתי נקודות עיקריות משבוע זה

הסיור לדנמרק הולך ומתהווה. השבוע אספנו עוד חומרים הנוגעים לאתרים, אירגונים ואנשים שכדאי שנכיר ונראה בדנמרק. בסמוך לתאריך היעד לסיור מתקיים כנס בנושאי מים בקופנהגן עצמה, עם נציגים של 100+ מדינות. הייתכן ונתפוס שתי ציפורים במכה?

נקודה נוספת ומעניינת היא הפגישה שקיימנו עם אבנר קסלר (מהנדס מים), שהציג לפנינו את החוליים של השונים של המקצוע שלו בישראל. החל ממחסור בכח אדם, הן סגל והן סטודנטים, ועד לחוסר אכיפה ופיקוח של פרוייקטים, בכדי לקדם ביצוע מהיר. כמו כן דיבר על חוסר בסקרי סיכונים, א-ב של הנדסה. אין ספק שנצטרך לחשוב איך מקדמים את הנושאים אשר הציף, תוך כדי הכרה שיש דברים שהם מעבר אלינו, אך אפשר להציף אותם למי שצריך.

לגבי חופש לא אפרט הרבה, רק אשתף שבתיכון במסגרת בגרות בפילוסופיה כתבתי עבודה בנושא סרבנות,אי-ציות,גבולות החופש, והבעיתיות שבחופש מוחלט. אני חושב שחנוך לוין מסכם יפה חלק מהדברים במערכון המצורף מעלה.

שבת שלום

# data[].attributes.attachment_link.title
קטעי חנוך לוין - בבית המלון

# data[].attributes.headline
סופו של שבוע רגוע

# data[].attributes.subject
סופו של שבוע רגוע

# data[].attributes.body
באמת שאין לי שבועות רגועים אבל השבוע היה ממש כזה.
יחד עם הרוגע היחסי התרחשו בו מספר דברים:
1. התקיים המפגש האחרון של התכנית 'מורה נבוכים לעולם השיטפונות, הנגר והניקוז' - 3 ימי ראשון חלפו להם. התכנית הייתה בסדר - 3. המשובים היו הדבר הכי טוב כי משם שאבתי את כל המידע שאני צריכה כדי שאגמא תוכל להציע לפורום הזה, שבאופן חד משמעי ביקש להמשיך ללמוד יחד ואף אמר את דברו לגבי הנושאים שהוא רוצה להעמיק בהם, תוכנית השתלמויות מגניבה עד סוף 2022 והזמנה להצטרף לתכנית ההכשרה של אגמא ב-2023. היכונו היכונו בתחילת השבוע אשלח זימון לכווולם לפגישת מעורבות אגמאית בנושא 😉 שתתקיים בשבועיים הקרובים.
2.  היה כיף להיות בכנס של האגודה ממש פגישת מחזור.
3. מהמושב שלנו הייתי מרוצה אבל גם הבנתי שלכנסים כאלה צריך משהו קצת אחר. כשיש כל כך הרבה מידע צריך להיות מאוד יצירתיים כדי לשבור את השטנץ.
4.היום הייתה לנו פגישה מעולה עם ורד סולומון ממשב"ש - אנחנו יוצאים לדרך עם פרויקט מאוד מעניין עם פוטנציאל גבוה ושותפות במשרד הבינוי והשיכון. עוד קפיצת גדילה לפנינו. מטעם אגמא תרכז את הפרויקט יעל המרמן סולר. אציג את הפרויקט בישיבת צוות בקרוב.
5. מזל טוווב לברק על עדי ועל השיבה הביתה!!!! מצפה מאוד לשובך אלינו בקרוב ובנחת.

חופש תודעה- אין לנו כזה יותר. אני עסוקה בזה מאוד בבק אוף מי מינד.  ממליצה מאוד לצפות בסרט "מסכי עשן" אם לא צפיתם.

אני בדרך הביתה מתל אביב והולכת להופעה של הדג נחש בקיסריה 😗

# data[].attributes.headline
 שייק'ה - בתקציבים ומסמכים

# data[].attributes.subject
 שייק'ה - בתקציבים ומסמכים

# data[].attributes.body
היי חברות וחברים,

כמו כולם אני מרגיש שהזמן עובר מהר מדי, ולא מספיקים מספיק למרות שעושים המון. שיקום נחלים זה לא ממש כמו בניית פרגולות.

השבוע באגמא הייתי עסוק בעיקר בהתנעות התכנון של פרויקט ההדגמה בשורק לכיש (עדיין לא חלק שם אבל אני מקווה שעברנו את החלק הקשה). יש קו כחול ברור לתכנון, רבנו, השלמנו, כמעט יש הזמנות עבודה למתכננים ונכון לכתיבת שורות אלו כולם אופטימיים.

בפרויקטים של כנרת וירדן דרומי ממשיכים לעשות הכנות לקראת התשובה לגבי המימון שאמורה להגיע שבוע הבא, קובעים פגישות תיאום ציפיות עם אגמא, חושבים על אנשי מקצוע נוספים, ומכינים את הציוד לקראת יציאה לעבוד מאומצת ומדוייקת. יש 2-2.5 שנים לתכנון מפורט, ביצוע, למידה, הטמעה, ניטור והסקת מסקנות - אגמא תלווה את התהליך מקרוב, ותזקק תוצרי הדגמה מעולים ומעניינים לאורך הדרך. וכמובן נשלב מקרי בוחן, וובינרים וחגיגה של הרשויות והשותפים שעוסקים במלאכה.

חוץ מזה סוף סוף זכיתי לשבת בשקט קצת ולכתוב, מסיכום המשובים של חברי הוועדה המלווה ליד הנדיב לזיקוק תובנות מהחודשים שעברו בפרויקט ההדגמה. חייב לתת עוד זמן לכתיבה וחשיבה. זה כל כך חשוב.

חוץ מזה היה שבוע מלא בציפורי עם ההצגה בכנס הוועידה והצגה של תכנית פעולה רב שנתית בתחום החקלאות (מוזמנים לעיין בטיוטת התקציב למי שמעניין אותה) וגם מענה ל-4 צוותי תכנון במקום 1. איזה כייף שחשבו על הכל.

חופש, עצמאות תודעתית וחירות רגשית.
אחד הגורמים שפוגע לנו בחופש יותר מכל דבר אחר, הוא השאיפה התמידית שלנו ליותר, למה שיש לאחרים, ולחוסר הערכה לכל הטוב שיש לנו. רובנו שופטים את עצמנו בחוסר אל מול האנשים המוכשרים והעשירים ביותר בעולם, ושוכחים כמו חופש, שפע, וזכויות יש לנו. מצרף אתר נחמד שעוזר להבין (לאלו שמבינים מהראש) איפה אנחנו אל מול העולם.
מאחל לכולנו להיות שמחים במה שיש, כי שם החופש נמצא.

https://www.gapminder.org/

# data[].attributes.attachment_link.description
Gapminder uses cookies to improve its statistics and user experience. By continuing to use the site you agree to our cookie policy. X
Close

# data[].attributes.headline
הילה- דרישת שלום מהויסלה בורשה

# data[].attributes.subject
הילה- דרישת שלום מהויסלה בורשה

# data[].attributes.body
הי חברים וחברות,

עוד שבוע טס ובו למרות שהיה קצר יחסית , קרו מלא דברים טובים:
1. רז הציגה סקירה מעולה בנושא של מרכזי חינוך לצוות  ציפורי - הסקירה היתה רחבה ומרתקת ובטוח תסייע לצוות לחשוב קדימה ולהגדיר ולדייק מטרות ויעדים לגבי מרכז חינוך עתידי .
2. ברביעי התקיימה הועידה הישראלית למדע וסביבה- פתיחה מרשימה לפעילות עניפה שמתקיימת כבר שנים. רוצה לציין מאוד לטובה את המושב המרתק שאגמא הובילה על ידי יעל א. רז ושי וגם את העובדה שהתקיימה ישיבת דירקטוריון ראשונה של החל״צ וזה עוד שלב בהתפתחות שלנו. כשביקשתי חלק מהאנשים לתאר את אגמא במילה - היו שאמרו, תוסס, הבית של הנחלים, דמיון הופך למציאות וגם… החיים על פי אגמא….(אחלה כותרת להמשך )
3. במהלך השבוע התקדם התכנון לסיור מנכלי רשויות ניקוז לדנמרק ונראה שיש חומר מעניין כדי לייצר סיור. רועי מוביל את בניית התכנים בסיוע של אנשי מקצוע מדנמרק ומיכל וולנר.
4. השבוע הסתיים קורס מנכלים מורה נבוכים של משרד החקלאות בשיתוף אגמא. יעל א. הובילה את שיתוף הפעולה בצורה מיטבית ואני בטוחה ששלושת הימים הראשונים שהיו עם תכנים של המשרד הם רק ההתחלה ללמידה רחבה ומעמיקה יותר שנהיה שותפים לה.
5. החוזה עם MNS  נחתם על ידי כל הצדדים ויצאנו לדרך עם עבודה מעשית ואבני דרך.
6. יעל ט. הציגה לנו את טבלת הפעילויות לכל השנה וזה בעיניי יעזור לנו לסנכרן את העבודה ולמנן אותה בצורה טובה כצוות.
7. למי שפספס בישיבה מרים בן שלום תצטרף אלינו לאגמא מספטמבר להוביל את פיתוח כלי הערכה .
ממשיכים בכל הכוח… כל אחד בגזרתו או בגזרתה
קורים כל הזמן דברים חדשים וזה יופי.

יצאתי לסופש קצר בורשה חוזרת בראשון בערב, לוקחת חופשה קצרה להנות, לנשום אויר סגרירי ולפזז💃
סופש מהמם לכולם!!!
הילה

# data[].attributes.headline
ברגשות מעורבים מפריז

# data[].attributes.subject
ברגשות מעורבים מפריז

# data[].attributes.body
אז כמובן לא מתלוננת כי אני נמצאת בעיר מדהימה, מסתבר שהיא הצפופה באירופה אבל לא מרגישה ככה, שאימצה קיימות באופן (שנראה ומרגיש) אמיתי ומקיף. הכל פה מתקתק, יפה ומרשים. הזווית שמרגשת אותי היא החיבוק שהעיר נותנת בעשור האחרון ל טבע עירוני בתוך אסטרטגיה של היערות לשינוי האקלים, עם המון יוזמות מדליקות. וכן, כמארחי האולימפיאדה הבאה, לקחו על עצמם עוד אתגרים שאפתניים, כמו ניקוי נהר הסיין כדי שחלק מהמשחים יתרחשו בו..
מצד שני, הגעתי לכאן לסדנה של סוכנות הסביבה של האו"ם סביב ייצור וצריכה מקיימים בשמונה מדינות מזה"ת, חדורת אמביציה ללמוד ולהביא לפה כספים להמשך עשייה משמעותית, ואני לא פחות מנבוכה מהניהול הלא מוצלח של האירוע. יש פה אנשים מעניינים, מעורבים, שעושים הרבה במדינות סביבנו, אבל תכנון וניהול הסדנה לא מתקרב למצות את הפוטנציאל בחדר, או את הזמן היקר שלנו. ההישג המרכזי זה שדחפתי היום לכך שניתן יהיה לתקצב פרויקטים של שיקום נחלים מתוך הטרנד החדש של "כלכלה כחולה" שהאיחוד האירופי והאו"ם מקדמים. בתזמון מעניין היה השבוע בחיפה הכנס הראשון בישראל בנושא, והכותרת החמה, שאמורה לדבר על פיתוח בר קיימא של הים, נחטפת לנו ממש מתחת לאף לטובת פיתוח כלכלי מואץ. נושא שלוקחת על עצמי לעקוב אחריו ו ללמוד  יותר לעומק - וגם לנסות לחבר אותנו לשם, אם וכאשר רלוונטי.
לא לחלוטין קשור לחופש, אבל אולי קצת - שוב אני נוכחת שאין מבוגר אחראי והארגונים הבינ''ל לא יצילו אותנו. העשיה המקומית היא התקווה והיא צריכה להוביל, ואנחנו במקום הנכון. ליטול לעצמנו את חירות המחשבה לעשות מה שאנחנו מאמינים בו - ואחרים אולי יבואו.
מזל טוב לאגמא על המיסוד העצמאי! ולכולם על מה שנראה מרחוק כמושב וועידה מאוד מוצלחים.

# data[].attributes.headline
בואו נדבר על עצמאות וחירות :)

# data[].attributes.subject
בואו נדבר על עצמאות וחירות :)

# data[].attributes.body
היי אגמאימות,
השבוע בסימן ההכרזה על החל"ץ (חברה לתועלת הציבור) רציתי להציע שבנוסף לשיתוף השבועי נוסיף, כל אחד ואחת, משהו קטן משלו/ה העוסק בעצמאות, חופש, חופש מחשבה, חירות וכו'....

זה יכול להיות סיפור אישי על משהו שקרה לכם בסימן של חופש וחירות, תמונה, סרטון, שיר, כתבה, ציטוט - מה שבא לכם/ן!

ההצעה נולדה מרצון לקיים דיון /שיתוף צוות קצת יוצר פילוסופי ומעמיק (ברמה וירטואלית אז לא להגזים...) על חופש :)

יעל